ΓΡΑΠΤΗ ΕΡΩΤΗΣΗ P-3512/00

υποβολή: Antonio Di Pietro (ELDR) προς την Επιτροπή

(6 Νοεμβρίου 2000)

Θέμα: Εκθέσεις του Ελεγκτικού Συνεδρίου σχετικά με την επιχειρησιακή αποτελεσματικότητα του Ευρωπαϊκού Νομισματικού Ιδρύματος και της Ευρωπαϊκής Κεντρικής Τράπεζας

Η Επιτροπή γνωρίζει σχετικά με τις εκθέσεις του Ελεγκτικού Συνεδρίου για τα έτη 1996-1998 στις οποίες εμφαίνεται σειρά προβλημάτων ως προς την ορθή διαχείριση των δημόσιων κονδυλίων αρχικά στο ΕΝΙ και στη συνέχεια στην ΕΚΤ.

Συγκεκριμένα, προξενούν ανησυχία τα ακόλουθα σημεία:

- η μέθοδος ελέγχου πουιοθετήθηκε η οποία δεν εγγυάται την αντικειμενική και ασφαλή επίβλεψη των έργων και, επί πλέον, δεν επιτρέπει την παρακολούθηση της προόδου εκτέλεσης με απλό και συνεπή τρόπο"

- η χρήση εξωτερικών συμβούλων που κατέστησε δύσκολο τον συντονισμό και τον έλεγχο των διαφόρων έργων"

- η έλλειψη διαφάνειας στην εκτέλεση του προϋπολογισμού για το οικονομικό έτος 1998 που, στη μετάβαση από το ΕΝΙ στην ΕΚΤ, έγινε κατά καθόλου ικανοποιητικό τρόπο. Συγκεκριμένα, το Ελεγκτικό Συνέδριο διαπίστωσε ότι ο ενοποιημένος δημοσιονομικός ισολογισμός του ΕΝΙ και της ΕΚΤ δεν ήταν διαθέσιμος και για τον λόγο αυτό δεν διαβιβάστηκε στο Διοικητικό Συμβούλιο. Εξάλλου, σύμφωνα με το Ελεγκτικό Συνέδριο, δεν κατέστη δυνατό να διαπιστωθεί η ακρίβεια των λογαριασμών ούτε από λογιστικής αλλά ούτε και από αριθμητικής σκοπιάς"

- έκτακτα πριμ, της τάξεως μέχρι και 38 % του ετήσιου μισθού, δόθηκαν σε ορισμένουςπαλλήλους χωρίς την απαραίτητη έγκριση από το Διοικητικό Συμβούλιο.

Λαμβάνονταςπόψη τα ανωτέρω και δεδομένου ότι η Επιτροπή στέλνει τακτικά παρατηρητή στις συνεδριάσεις του Διοικητικού Συμβουλίου της ΕΚΤ, ενίοτε τουψηλότερου επιπέδου, ζητείται από την Επιτροπή:

1. να ενημερώσει το Κοινοβούλιο εάν οι εκθέσεις αυτές εξετάσθηκαν από το Διοικητικό Συμβούλιο και να αναφέρει τα μέτρα που ελήφθησαν προς αποφυγήν επαναλήψεως ανάλογων περιστατικών. Καλεί εξάλλου την Επιτροπή να επιβάλει πειθαρχικές κυρώσεις στουςπεύθυνους για αυτές τις παραλείψεις και να απευθύνει δημόσια μομφή στα μέλη του Διοικητικού Συμβουλίου που είναι αρμόδια στους τομείς όπου διαπιστώθηκαν οι μεγαλύτερες παραλείψεις"

2. να γνωστοποιήσει στο Κοινοβούλιο όλη την αλληλογραφία πουπήρξε ανάμεσα στην ΕΚΤ και το Ελεγκτικό Συνέδριο, καθώς και τις εσωτερικές εκθέσεις της ΕΚΤ σχετικά με τις ατασθαλίες που διαπίστωσε το Ελεγκτικό Συνέδριο"

3. να ενημερώσει το Κοινοβούλιο σε ό,τι αφορά τη θέση που έλαβε έναντι της ΕΚΤ για τις ατασθαλίες που διαπιστώθηκαν και τις παραλείψεις στην εσωτερική διαχείριση της ΕΚΤ"

4. να ενημερώσει το Κοινοβούλιο σχετικά με τους λόγους για τους οποίους καθυστερεί μέχρι σήμερα η δημοσίευση της εκθέσεως του Ελεγκτικού Συνεδρίου για τον προϋπολογισμό της ΕΚΤ για το 1999"

5. να χορηγήσει στο Κοινοβούλιο αντίγραφο των αναλυτικών προϋπολογισμών και των απολογισμών της ΕΚΤ και των σχετικών εγγράφων που ενέκριναν οιπηρεσίες της ΕΚΤ.

Απάντηση του κ. Solbes Mira εξ ονόματος της Επιτροπής

(14 Δεκεμβρίου 2000)

Σύμφωνα με το άρθρο 10.4 του καταστατικού του Ευρωπαϊκού Συστήματος Κεντρικών Τραπεζών (ΕΣΚΤ) οι εργασίες του διοικητικού συμβουλίου της Ευρωπαϊκής Κεντρικής Τράπεζας (ΕΚΤ) έχουν εμπιστευτικό χαρακτήρα. Η Επιτροπή δεν μπορεί να παράσχει τις ζητηθείσες πληροφορίες.

Η Επιτροπή δεν προτίθεται να παρέμβει στις σχέσεις μεταξύ του Ελεγκτικού Συνεδρίου και της ΕΚΤ.

Η Επιτροπή θεωρεί ότι όλα τα θεσμικά όργανα και οργανισμοί θα πρέπει να μεριμνούν για την αποτελεσματική εκτέλεση των καθηκόντων τους.

Η Επιτροπή είναι της άποψης ότι η δημοσίευση της έκθεσης του Ελεγκτικού Συνεδρίου για τους λογαριασμούς 1999 της ΕΚΤ δεν θα πραγματοποιηθεί πριν τις αρχές του 2001.

Η Επιτροπή δεν μπορεί να παράσχει στο Ευρωπαϊκό Κοινοβούλιο αντίγραφα των εκτιμήσεων της ΕΚΤ. Σε ό,τι αφορά τους ετήσιους λογαριασμούς, αυτοί δημοσιεύονται σε ετήσια βάση σύμφωνα με το άρθρο 26.2 του καταστατικού του ΕΣΚΤ. Τα έγγραφα αυτά περιέχουν λογαριασμό κερδών και ζημιών καθώς και σχόλια και εξηγήσεις γι' αυτό τον λογαριασμό.